ओणम

ओणम केरल का एक प्रमुख त्योहार है। ओणम का उत्सव चिंगम (सिंघम/सिंहम्) मास में भगवान वामन की जयन्ती और राजा बलि के स्वागत में प्रति वर्ष आयोजित किया जाता है जो दस दिनों तक चलता है। उत्सव त्रिक्काकरा (कोच्ची के पास) केरल के एक मात्र वामन मन्दिर से प्रारम्भ होता है। ओणम में प्रत्येक घर के आँगन में फूलों की पंखुड़ियों से सुन्दर सुन्दर रंगोलियाँ (पूक्कलम) डाली जाती हैं। युवतियाँ उन रंगोलियों के चारों ओर वृत्त बनाकर उल्लास पूर्वक नृत्य (तिरुवाथिरा कलि) करती हैं। इस पूक्कलम का प्रारम्भिक स्वरूप पहले (अत्तम के दिन) तो छोटा होता है परन्तु नित्य इसमें एक और वृत्त फूलों का बढ़ा दिया जाता है। ऐसे बढ़ते बढ़ते दसवें दिन (तिरुवोणम)  यह पूक्कलम वृहत आकार धारण कर लेता है। इस पूक्कलम के बीच त्रिक्काकरप्पन (वामन अवतार में विष्णु), राजा बलि तथा उसके अंग-रक्षकों की प्रतिष्ठा होती है जो कच्ची मिटटी से बनायीं जाती है।
ओणम में नौका दौड़ जैसे खेलों का आयोजन भी होता है।
ओणम एक सम्पूर्णता से भरा हुआ त्योहार है जो सभी के घरों को सुखों से भर देता है।

 इतिहास 
ओणम वामन और राजा महाबली का स्मरण करता है। हिंदू किंवदंतियों के अनुसार, ओणम केरल में एक पौराणिक राजा दैत्य राजा महाबली के शासन के तहत सुशासन की याद में मनाया जाता है, जिन्होंने कभी केरल पर शासन किया था।  किंवदंती है कि महाबली की लोकप्रियता और महादानी होने का अभिमान  की वजह से उनके अभिमान दहन करने के लिए भगवान श्री विष्णु ने वामन अवतार लिया।  उन्होंने वामन का रूप वरन किया, एक बौने ब्राह्मण के रूप में पृथ्वी पर अवतारित हुए राजा बलि ने एक महा याग का आयोजन किया जिसमें घोषणा की कि वह सभी ब्राह्मणों को उनके मनचाहे उपहार देंगे, तत्पश्चात भगवान वामन ने उनके इस दंभ का मर्दन किया।  वामन ने उदार महाबली से अपनी इच्छा के अनुसार महाबली से तीन पांव जमीन माँगी।  चूँकि ब्राह्मण को उपहार देने से इनकार करना एक अपवित्र माना जाता है, महाबली वामन की इच्छा को पूरा करने के लिए तैयार हो गए।  पहले दो चरणों में  वामन ने तीनों ब्रह्माण्ड को अपने पैर के नीचे कर लिया और जब वह तीसरा पाव जमीन देने में असमर्थ हुए। तत्पश्चात उन्होंने अपना सिर अर्पण कर दिया। भगवान उन्हें आशीर्वाद प्रदान किया उसी दिवस के उपलक्ष्य में ओणम उत्सव मनाया जाता है।  हालाँकि, महाबली की उदारता और उनके समर्पण को देखते हुए, भगवान श्री विष्णु ने राजा की एकमात्र इच्छा को हर साल एक बार अपनी भूमि और लोगों से मिलने की अनुमति दी।  महाबली की इस दिवस को घर वापसी को हर साल केरल में ओणम के रूप में मनाया जाता है।

 चित्र दीर्घा 

 सन्दर्भ 

इन्हें भी देखें

श्रेणी:संस्कृति
श्रेणी:हिन्दू त्यौहार
श्रेणी:दक्षिण भारतीय त्यौहार